— 182 — 



aussy en théologie, médiciiie et arts, aiiisy qu'il en est aux 

 aultres universités. J'en ay esté, dis-je, très aise, parce que 

 je sçay bien que le lieu est digne et tout propre pour en avoir 

 une bonne et bien peuplée d'escholiers , et que ce sera ung 

 grand bien à vostre ville, lequel je vous ay tousjours désiré 

 despuis le temps qu'il vous pleut me faire cest honneur d'en- 

 voyer icy vers moy monsieur Malarmey, mon bon et ancien 

 amy, pour le mesme effect, lorsque j'avoye le pied à l'estrier 

 pour m'en aller à Turin , ce qui feut cause que luy et moy 

 ne peumes rien faire ensemble, d'aultant que j'avoye fres- 

 chement receu exprès commandement de feu Madame de Sa- 

 voye de me retirer audict Turin et lui avoye donné parole. 

 Or, Messieurs, en ce faict, ce n'est pas assés d'avoir le privi- 

 lège de l'Empereur, il le fault aussy avoir, si vous ne l'avés 

 encor eu, de Nostre-S.-Père, comme je pense que sçavés trop 

 mieux : et, après, choisir pour le moins quatre de vostre ville 

 ou du pays qui soyent bien versés en droict pour jecter les 

 premiers fondemens de ceste université et qui commencent à 

 bastir le corps de la faculté, ausquels, comme avés advisé, 

 vous pourrés après adjouster deux estrangers qui soyent et 

 ayent le bruict d'estre doctes et profons en ceste science, et, ce 

 qui est le principal, qui soyent paisibles et de bonnes mœurs, 

 et du tout dissemblables à ceux qui troublent aujourd'huy tout 

 le monde, comme vous avés prudemment cotté en vozdictes 

 lettres. Je no sçay pas quel fons vous avés, ny quels moyens 

 de les entretenir, ny quelles offres vous leur voulos faire pour 

 les convier à prendre ceste charge, qui n'est pas petite, de 

 bailler bruict à une université nouvelle. Je sçay bien que 

 sans un bon fons, à peine trouverés-vous personne qui soit 

 pour fournir à cela. Car il y a si peu d'hommes aujourd'huy, 

 que ceux qui peuvent quelque chose, tant plus ils sont requis, 

 tant plus ils sont difficiles à recouvrer. Et vous diray au vray, 

 sur ce propos, que, ceste année mesme, le duc de Lorraine a 

 otiert mille escus à un personnage de ce royaume pour l'avoir 

 en son université, et le duc de Bavière douze cens escus, et 



